Odločba Komisije

z dne 20. julija 2001

o spremembi Odločbe 92/160/EGS o regionalizaciji Mehike, spremembi odločb 92/260/EGS, 93/195/EGS, 93/196/EGS in 93/197/EGS o uvozu kopitarjev iz Mehike in o razveljavitvi odločb 95/392/ES in 96/486/ES

(notificirano pod dokumentarno številko K(2001)2214)

(Besedilo velja za EGP)

(2001/611/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/426/EGS z dne 26. junija 1990 o pogojih zdravstvenega varstva živali za premike in uvoz kopitarjev iz tretjih držav [1], kakor je bila nazadnje spremenjena z Odločbo 2001/298/ES [2], ter zlasti člena 13(2)(a) in člena 19(i) Direktive,

ob upoštevanju Direktive Sveta 91/496/EGS z dne 15. julija 1991 o načelih, ki urejajo organizacijo veterinarskih pregledov živali, ki vstopajo v Skupnost iz tretjih držav, in spremembi direktiv 89/662/EGS, 90/425/EGS in 90/675/EGS [3], kakor je bila nazadnje spremenjena z Direktivo 96/43/ES [4], in zlasti člena 18 Direktive,

ob upoštevanju naslednjega:

(1) Odločba Komisije 92/160/EGS [5], kakor je bila nazadnje spremenjena z Odločbo 2001/27/ES [6], je določila regionalizacijo nekaterih tretjih držav za uvoz kopitarjev.

(2) Odločba Komisije 92/260/EGS [7], kakor je bila nazadnje spremenjena z Odločbo 2001/117/ES [8], je določila pogoje v zvezi z zdravstvenim varstvom živali in izdajanje veterinarskih spričeval za začasen dovoljen vstop registriranih konjev.

(3) Odločba Komisije 93/195/EGS [9], kakor je bila nazadnje spremenjena z Odločbo 2001/610/ES [10], je določila pogoje v zvezi z zdravstvenim varstvom živali in izdajanje veterinarskih spričeval za ponoven vstop registriranih konjev po začasnem izvozu.

(4) Odločba Komisije 93/196/EGS [11], kakor je bila nazadnje spremenjena z Odločbo 2001/117/ES, je določila pogoje v zvezi z zdravstvenim varstvom živali in izdajanje veterinarskih spričeval za uvoz kopitarjev za zakol.

(5) Odločba Komisije 93/197/EGS [12], kakor je bila nazadnje spremenjena z Odločbo 2001/117/ES, je določila pogoje v zvezi z zdravstvenim varstvom živali in izdajanje veterinarskih spričeval za uvoz registriranih kopitarjev in kopitarjev za pleme in proizvodnjo.

(6) Odločba Komisije 95/392/ES [13] je določila zaščitne ukrepe v zvezi s spolno kugo konj v Mehiki.

(7) Odločba Komisije 96/486/ES [14] je določila zaščitne ukrepe v zvezi z venezuelskim encefalomielitisom v Mehiki.

(8) Mehika že več kot dve leti ni zabeležila primerov venezuelskega encefalomielitisa in nedavno opravljen veterinarski inšpekcijski obisk v Mehiki je potrdil, da je zdravstveno stanje kopitarjev zadovoljivo. Kljub temu pa poročilo navedenega obiska kot dodatni varnostni ukrep zvezi z izvozom v Skupnost priporoča regionalizacijo dveh najjužnejših mehiških zveznih držav, Chiapas in Oaxaca. Kopitarji za zakol prihajajo iz navedenih dveh zveznih držav, zato se zdi primerno prepovedati uvoz kopitarjev za zakol v Skupnost iz Mehike.

(9) Za odobritev uvoza kopitarjev iz Mehike je treba določiti regionalizacijo Mehike s spremembo Priloge k Odločbi 92/160/EGS, prilagoditi pogoje v zvezi z zdravstvenim varstvom živali z ustreznimi spremembami odločb 92/260/EGS, 93/195/EGS, 93/196/EGS in 93/197/EGS ter razveljaviti odločbi 95/392/ES in 96/486/ES.

(10) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Naslednje besede se dodajo v Prilogi k Odločbi 92/160/EGS po vrstnem redu ISO kod držav:

"Mehika

- Celotno ozemlje razen zveznih držav Chiapas in Oaxaca"

.

Člen 2

Odločba 92/260/EGS se spremeni:

1. Seznam tretjih držav iz skupine D v Prilogi I se nadomesti z naslednjim:

"Argentina (AR), Barbados (BB), Bermudi (BM), Bolivija (BO), Brazilija (1) (BR), Čile (CL), Kuba (CU), Jamajka (JM), Mehika (1) (MX), Paragvaj (PY), Urugvaj (UY)".

2. Naslov veterinarskega spričevala iz Priloge II(D) se nadomesti z naslednjim:

"VETERINARSKO SPRIČEVALO

za začasen dovoljen vstop registriranih konjev iz Argentine, Barbadosa, Bermudov, Bolivije, Brazilije (1), Čila, Kube, Jamajke, Mehike, Paragvaja, Urugvaja na ozemlje Skupnosti za obdobje manj kot 90 dni"

.

Člen 3

Odločba 93/195/EGS se spremeni:

1. Seznam tretjih držav iz skupine D v Prilogi I se nadomesti z naslednjim:

"Argentina (AR), Barbados (BB), Bermudi (BM), Bolivija (BO), Brazilija (1) (BR), Čile (CL), Kolumbija (1) (CO), Kostarika (1) (CR), Kuba (CU), Jamajka (JM), Mehika (1) (MX), Peru (1) (PE), Paragvaj (PY), Urugvaj (UY), Venezuela (1) (VE)".

2. Seznam držav iz skupine D v naslovu veterinarskega spričevala iz Priloge II se nadomesti z naslednjim:

"Argentina, Barbados, Bermudi, Bolivija, Brazilija (1), Čile, Kolumbija (1), Kostarika (1), Kuba, Jamajka, Mehika (1), Peru (1), Paragvaj, Urugvaj, Venezuela".

Člen 4

Mehika se črta s seznama tretjih držav iz skupine D v opombi 3 Priloge II k Odločbi 93/196/EGS.

Člen 5

Odločba 93/197/EGS se spremeni:

1. Seznam tretjih držav iz skupine D v Prilogi I se nadomesti z naslednjim:

"Argentina (AR), Barbados (2) (BB), Bermudi (BM), Bolivija (2) (BO), Brazilija (2) (BR), Čile (CL), Kuba (2) (CU), Jamajka (2) (JM), Mehika (1) (MX), Paragvaj (PY), Urugvaj (UY)"

2. Naslov veterinarskega spričevala iz Priloge II(D) se nadomesti z naslednjim:

"VETERINARSKO SPRIČEVALO

za uvoz registriranih konjev iz Barbadosa, Bermudov, Bolivije, Kube, Jamajke ter registriranih kopitarjev in kopitarjev za pleme in proizvodnjo iz Argentine, Brazilije (1), Čila, Mehike (1), Paragvaja, Urugvaja na ozemlje Skupnosti"

Člen 6

Odločbi 95/392/ES in 96/486/ES se razveljavita.

Člen 7

Ta odločba je naslovljena na države članice.

V Bruslju, 20. julija 2001

Za Komisijo

David Byrne

Član Komisije

[1] UL L 224, 18.8.1990, str. 42.

[2] UL L 102, 12.4.2001, str. 63.

[3] UL L 268, 24.9.1991, str. 56.

[4] UL L 162, 1.7.1996, str. 1.

[5] UL L 71, 18.3.1992, str. 27.

[6] UL L 6, 11.1.2001, str. 20.

[7] UL L 130, 15.5.1992, str. 67.

[8] UL L 43, 14.2.2001, str. 38.

[9] UL L 86, 6.4.1993, str. 1.

[10] UL L 214, 8.8.2001, str. 45.

[11] UL L 86, 6.4.1993, str. 7.

[12] UL L 86, 6.4.1993, str. 16.

[13] UL L 234, 3.10.1995, str. 44.

[14] UL L 198, 8.8.1996, str. 49.

--------------------------------------------------